শার্লট ফুটবল ক্লাব
শার্লট ফুটবল ক্লাব (ইংরেজি: Charlotte FC; সাধারণত শার্লট এফসি এবং সংক্ষেপে শার্লট নামে পরিচিত) হচ্ছে শার্লট ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৯ সালের ১৭ই ডিসেম্বর তারিখে প্রতিষ্ঠিত হয়েছে। ৩৮,০০০ ধারণক্ষমতাবিশিষ্ট ব্যাংক অব আমেরিকা স্টেডিয়ামে দ্য ক্রাউন নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইতালীয় সাবেক ফুটবল খেলোয়াড় ক্রিস্তিয়ান লাত্তানৎসিও এবং সভাপতির দায়িত্ব পালন করছেন ডেভিড টেপার। বর্তমানে ইংরেজ মধ্যমাঠের খেলোয়াড় অ্যাশলি ওয়েস্টউড এই ক্লাবের অধিনায়কের দায়িত্ব পালন করছেন।